**KUTSEGRUPI NIMETUS**

|  |  |
| --- | --- |
| **Füsioterapeut, tase 6** | **Füsioterapeut, tase 7** |
| **A-osa** | **A-osa** |
| **A.1 Töö kirjeldus** | **A.1 Töö kirjeldus** |
| Füsioterapeut on iseseisev spetsialist, kes toetab patsiendi/kliendi füüsilist, psühholoogilist, emotsionaalset ja sotsiaalset heaolu, sh keskendudes liikumise- ja tegevusvõime ja osaluse taastamisele, säilitamisele ning arendamisele erinevates sotsiaalsetes rollides. Ta tegeleb ka ennetustööga ja teeb interdistsiplinaarset koostööd teiste tervishoiu töötajatega.  Füsioteraapia eesmärk on patsiendi/kliendi parem elukvaliteet, mis saavutatakse koostöös patsiendi/kliendi ja/või tema tugivõrgustikuga, toetades ja arendades patsiendi/kliendi iseseisvust tema eale vastavates igapäevategevustes.  Füsioterapeut kasutab oma töös patsientide/klientidega erinevaid tõenduspõhiseid sekkumisviise (nt kehalised harjutused ja funktsionaalne treening, manuaalsed tehnikad, erinevad füüsikalise ravi meetodid, nõustamine).  Füsioterapeut, tase 6 on tervishoiuvaldkonna spetsialist, kes rakendab oma töös kliinilist mõtlemist, tõenduspõhiseid erialaseid teadmisi ja oskuseid. Ta lahendab tavapäraseid füsioteraapia valdkonna juhtumeid, juhendab füsioteraapia eriala üliõpilasi kliinilisel praktikal, hoiab end kursis eriala arengutega ning väärtustab elukestvat õpet.  Füsioterapeut töötab avalikus ja/või erasektoris tervishoiu-, sotsiaal-, kultuuri- ja hariduse valdkonnas. Füsioteraapia teenuse osutamiseks peavad olema sobivad, ohutud ja turvalised hooned/ruumid. Ruumid ning sisustus peavad vastama osutatava teenuse eripärale.  Füsioteraapia kutsealal töötab ka füsioterapeut, tase 7, kes lahendab nii rutiinseid kui keerulisi füsioterapeutilisi probleeme, juhendab füsioteraapia eriala üliõpilasi ja/või nõustab teisi oma eriala või teiste erialade spetsialiste, vajadusel moodustab ja juhib meeskonda ning osaleb eriala arendamises. | Füsioterapeut on iseseisev spetsialist, kes toetab patsiendi/kliendi füüsilist, psühholoogilist, emotsionaalset ja sotsiaalset heaolu, sh keskendudes liikumise- ja tegevusvõime ja osaluse taastamisele, säilitamisele ning arendamisele erinevates sotsiaalsetes rollides. Ta tegeleb ka ennetustööga ja teeb interdistsiplinaarset koostööd teiste tervishoiu töötajatega.  Füsioteraapia eesmärk on patsiendi/kliendi parem elukvaliteet, mis saavutatakse koostöös patsiendi/kliendi ja/või tema tugivõrgustikuga, toetades ja arendades patsiendi/kliendi iseseisvust tema eale vastavates igapäevategevustes.  Füsioterapeut kasutab oma töös patsientide/klientidega erinevaid tõenduspõhine sekkumisviise (nt kehalised harjutused ja funktsionaalne treening, manuaalsed tehnikad, erinevad füüsikalise ravi meetodid, nõustamine).  Füsioterapeut, tase 7 on tervishoiuvaldkonna tipp-spetsialist, kes rakendab oma töös kliinilist mõtlemist, tõenduspõhiseid erialaseid teadmisi ja oskuseid. Füsioterapeut lahendab nii rutiinseid kui keerulisi füsioterapeutilisi probleeme. Ta juhendab füsioteraapia eriala üliõpilasi kliinilisel praktikal ja/või nõustab teisi oma eriala või teiste erialade spetsialiste. Vajadusel moodustab ja juhib meeskonda. Füsioterapeut esineb erialaste ettekannetega või koostab erialaseid juhendmaterjale ning esindab ja arendab oma eriala nii kohalikul kui rahvusvahelisel tasandil. Ta analüüsib ja sünteesib uusi kutsealaseid ideid ja arengusuundi, osaleb teadusuuringute läbiviimisel ning väärtustab elukestvat õpet.  Füsioterapeut töötab avalikus ja/või erasektoris tervishoiu-, sotsiaal-, kultuuri- ja hariduse valdkonnas. Füsioteraapia teenuse osutamiseks peavad olema sobivad, ohutud ja turvalised hooned/ruumid. Ruumid ning sisustus peavad vastama osutatava teenuse eripärale.  Füsioteraapia kutsealal töötab ka füsioterapeut, tase 6, kes lahendab tavapäraseid füsioteraapia valdkonna juhtumeid, hoiab end kursis eriala arengutega ning väärtustab elukestvat õpet. |
| Kommentaarid: | Kommentaarid: |
| **A.2 Tööosad** | **A.2 Tööosad** |
| A.2.1. Patsiendi/kliendi füsioterapeutiline hindamine  A.2.2. Füsioteraapia sh ennetustegevuse läbiviimine  A.2.3. Patsiendi/kliendi nõustamine ja juhendamine | A.2.1. Patsiendi/kliendi füsioterapeutiline hindamine  A.2.2. Füsioteraapia sh ennetustegevuse läbiviimine  A.2.3. Patsiendi/kliendi nõustamine ja juhendamine  A.2.4. Eriala arendamine |
| Kommentaarid: | Kommentaarid: |
| **Valitavad tööosad** | **Valitavad tööosad** |
|  | A.2.5. Ettevõtlusega tegelemine |
|  | Kommentaarid: |
| **A.3 Kutsealane ettevalmistus** | **A.3 Kutsealane ettevalmistus** |
| Üldjuhul on füsioterapeudil erialane kõrgharidus või kõrgharidus ja erialane töökogemus. | Üldjuhul on füsioterapeudil erialane kõrgharidus või kõrgharidus ja pikaaegne erialane töökogemus. |
| Kommentaarid: | Kommentaarid: |
| **A.4 Enamlevinud ametinimetused** | **A.4 Enamlevinud ametinimetused** |
| Füsioterapeut | Füsioterapeut |
| Kommentaarid: | Kommentaarid: |
| **A.5 Regulatsioonid kutsealal töötamiseks** | **A.5 Regulatsioonid kutsealal töötamiseks** |
| Kui füsioterapeut kuulub rehabilitatsioonimeeskonda, siis sotsiaalhoolekande seaduse kohaselt peab füsioterapeudil olema kutseseaduse alusel antud füsioterapeudi kutse, riiklikult tunnustatud kõrgharidus füsioteraapias või sellele vastav kvalifikatsioon. | Kui füsioterapeut kuulub rehabilitatsioonimeeskonda, siis sotsiaalhoolekande seaduse kohaselt peab füsioterapeudil olema kutseseaduse alusel antud füsioterapeudi kutse, riiklikult tunnustatud kõrgharidus füsioteraapias või sellele vastav kvalifikatsioon. |
| Kommentaarid: | Kommentaarid: |
| **A.6 Tulevikuoskused** | **A.6 Tulevikuoskused** |
| Teave oskuste ja trendide kohta, mille tähtsus valdkonnas kasvab.  Füsioterapeutide töös muutuvad järjest olulisemaks tehnoloogiliste lahendustega seonduvad oskused (terviseandmete infosüsteemid, kaugfüsioteraapia, robootika, tehisaru jt), andmekaitse ja- analüüsiga seonduvad oskused, suhtlus-, kohanemis- ja koostööoskus erinevates kontekstides ja keskkondades, multikultuursusega arvestamine, elukestev õpe, ettevõtlus, kestlik mõtteviis, enesejuhtimise ja meeskonna eestvedamise oskused. | Teave oskuste ja trendide kohta, mille tähtsus valdkonnas kasvab.  Füsioterapeutide töös muutuvad järjest olulisemaks tehnoloogiliste lahendustega seonduvad oskused (terviseandmete infosüsteemid, kaugfüsioteraapia, robootika, tehisaru jt), andmekaitse ja- analüüsiga seonduvad oskused, suhtlus-, kohanemis- ja koostööoskus erinevates kontekstides ja keskkondades, multikultuursusega arvestamine, elukestev õpe, ettevõtlus, kestlik mõtteviis, enesejuhtimise ja meeskonna eestvedamise oskused. |
| Kommentaarid: | Kommentaarid: |
| **B-osa** | **B-osa** |
| **B.1 Kutsestruktuur** | **B.1 Kutsestruktuur** |
| Kutse koosneb üldoskustest, kohustuslikest kompetentsidest ja kutset läbivast kompetentsist. Kutse taotlemisel on vaja tõendada üldoskused B.2., kohustuslikud kompetentsid B.3.1-B.3.3. ja kutset läbiv kompetents B.3.4. | Kutse koosneb üldoskustest, kohustuslikest kompetentsidest, kutset läbivast kompetentsist ja valitavast kompetentsist. Kutse taotlemisel on vaja tõendada üldoskused B.2., kohustuslikud kompetentsid B.3.1-B.3.4. ja kutset läbiv kompetents B.3.6. Lisaks võib tõendada valitavat kompetentsi B.3.5. |
| **Kvalifikatsiooninõuded haridusele ja töökogemusele** | **Kvalifikatsiooninõuded haridusele ja töökogemusele** |
| **Nõuded kutse taotlemisel:**  Kõrgharidusõppe lõpetajale  1. Täies mahus läbitud füsioteraapia bakalaureuseõppe õppekava.  Kutse on tähtajatu, mistõttu taastõendamise kvalifikatsiooninõudeid ei määrata. | **Nõuded kutse taotlemisel:**  Kõrgharidusõppe lõpetajale  1. Täies mahus läbitud füsioteraapia magistriõppe õppekava.  Töömaailma taotlejale  1. Füsioteraapiaalane magistritasemel haridus(1) või  2. füsioteraapiaalane bakalaureusetasemel haridus(2) või  3. füsioteraapiaalane rakenduslik kõrgharidus(3) või  4. liikumisravi-/ravikehakultuurialane haridus(4) ning vähemalt 2,5 aastat füsioteraapiaalast töökogemust(5) viimase 5 aasta jooksul või  5. meditsiini- ja/või kehakultuurialane kõrgharidus ja füsioterapeut, tase 7 kutsetunnistus, vähemalt 2,5 aastat füsioteraapiaalast töökogemust (5) viimase 5 aasta jooksul ning 5 EAP ulatuses füsioteraapiaalaseid täiendkoolitusi viimase viie aasta jooksul.  (1) Tartu Ülikooli Terviseteaduse magister füsioteraapia erialal või ENIC-NARICu poolt kinnitatud vastava taseme diplom muust riigist.  (2) Tartu Ülikooli füsioteraapia eriala diplom, lõpetamisaasta alates aastast 2000 (aastal 2000 BSc liikumis- ja sporditeadused, aastal 2001-2005 BSc füsioteraapia, alates 2005 terviseteaduse bakalaureus) või ENIC-NARICu poolt kinnitatud vastava taseme diplom muust riigist.  (3) Tartu Tervishoiu Kõrgkooli füsioteraapia õppekava läbimist kinnitav diplom või ENIC-NARICu poolt kinnitatud vastava taseme diplom muust riigist.  (4) Tartu Ülikooli kehakultuuriteaduskonna ravikehakultuuri ja liikumisravi spetsialiseerumisega bakalaureuse taseme õppekava lõpetajad alates 1992. aastast (aastal 1992 kehakultuuri ja spordi eriala diplom, aastal 1993 kehakultuuri eriala diplom, aastatel 1994-1995 kehakultuur ja sporditeadused eriala, aastatel 1996-1997 liikumisravi ja sporditeaduste eriala, aastal 1998 sporditeaduste eriala, aastal 1999 liikumis- ja sporditeaduste eriala); Tartu Ülikooli kehakultuuriteaduskonna liikumisravi spetsialiseerumisega magistritaseme õppekava  lõpetajad alates 1996. aastast (aastatel 1996 – 2007 liikumis- ja sporditeaduste eriala, liikumisravi  spetsialiseerumise näitajaks on magistritöö, mis moodustab magistriõppekavast mahust 50% (40AP) ning liikumisravi valdkonna magistrieksami sooritamine).  (5) Töökogemusena arvestatakse füsioteraapiaalast töökogemust tervishoiu-, sotsiaal-,  kultuuri- ja haridusvaldkonnas.  **Nõuded taastõendamisel:**  1. Varasem füsioterapeut, tase 7 kutsetunnistus, mille kehtivuse tähtajast ei ole möödunud rohkem kui 1 aasta.  2. Füsioteraapiaalane töökogemus viimase viie aasta jooksul vähemalt 2,5 aastat täiskoormusega (arvestuslikult).  3. Täiendkoolituste läbimine 5 EAP ulatuses viimase viie aasta jooksul.  Kutse andmise korraldus on reguleeritud füsioterapeudi kutsete kutse andmise korras. |
| Kommentaarid: | Kommentaarid: |
| **B.2 Üldoskused** | **B.2 Üldoskused** |
| **Mõtlemisoskused**  1. Väärtustab elukestvat õpet, hoiab ennast kursis valdkonna arengutega, loeb erialast teaduskirjandust.  2. Toetub teabele ja faktidele, mis põhinevad usaldusväärsetel allikatel (nt teadusuuring, statistiline analüüs), eristab arvamused ja oletused tõenduspõhisest teabest.  3. Kasutab, täiustab või sobitab olemasolevaid tööviise, tooteid ja teenuseid.  **Enesejuhtimisoskused**  1. Järgib töötervishoiu ja ohutusnõudeid, kasutades töö tegemist soodustavaid ning enda ja teiste tervist säästvaid tööviise, asendeid, vahendeid ja võtteid.  2. Lahendab teiste või iseenda püstitatud ülesandeid minimaalse juhendamisega.  3. Seostab oma otsuseid ja tegevust võimalike tagajärgedega ning on valmis ja võimeline tulemustest aru andma.  4. Tuleb probleemideta toime muutuvate olukordade ja keskkonnatingimustega. Reageerib muutustele ja ootamatustele adekvaatselt ja asjalikult.  5. Mõistab pingelistes ja keerulistes olukordades oma tunnete, mõtete ja käitumise põhjuseid, sümptomeid ja tagajärgi ning reguleerib neid vastavalt olukorrale.  **Lävimisoskused**  1. Loob teiste inimestega kontakti, väljendab end arusaadavalt ja arvestab suhtluspartneri vajadustega.  2. Kohandab oma käitumist, suhtlemistehnikaid ja- vahendeid, lähtudes suhtluspartneri(te)st ja olukorrast. Esitab isikule selgelt asjakohast teavet suuliselt, kirjalikult või visuaalselt.  3. Teeb koostööd nii ühiste eesmärkide saavutamise nimel kui ka erinevate eesmärkide korral, arvestades kõigi poolte vajaduste ja seisukohtadega.  4. Kasutab oma töös eesti keelt ja inglise keelt tasemel B2 (vt, Lisa 2 „Keelte oskustasemete kirjeldused“).  5. Kasutab arvutit tasemel "Iseseisev kasutaja" (vt, Lisa 3 „Digipädevuste enesehindamise skaala“). | **Mõtlemisoskused**  1. Väärtustab elukestvat õpet, hoiab ennast kursis valdkonna arengutega, loeb erialast teaduskirjandust.  2. Toetub teabele ja faktidele, mis põhinevad usaldusväärsetel allikatel (nt teadusuuring, statistiline analüüs), eristab arvamused ja oletused tõenduspõhisest teabest.  3. Kasutab, täiustab või sobitab olemasolevaid ja uudseid tööviise, tooteid ja teenuseid.  **Enesejuhtimisoskused**  1. Järgib töötervishoiu ja ohutusnõudeid, kasutades töö tegemist soodustavaid ning enda ja teiste tervist säästvaid tööviise, asendeid, vahendeid ja võtteid.  2. Lahendab teiste või iseenda püstitatud ülesandeid minimaalse juhendamisega.  3. Seostab oma otsuseid ja tegevust võimalike tagajärgedega ning on valmis ja võimeline tulemustest aru andma.  4. Tuleb probleemideta toime muutuvate olukordade ja keskkonnatingimustega. Reageerib muutustele ja ootamatustele adekvaatselt ja asjalikult.  5. Mõistab pingelistes ja keerulistes olukordades oma tunnete, mõtete ja käitumise põhjuseid, sümptomeid ja tagajärgi ning reguleerib neid vastavalt olukorrale.  **Lävimisoskused**  1. Loob teiste inimestega kontakti, väljendab end arusaadavalt ja arvestab suhtluspartneri vajadustega.  2. Kohandab oma käitumist, suhtlemistehnikaid ja- vahendid, lähtudes suhtluspartneri(te)st ja olukorrast. Esitab isikule selgelt asjakohast teavet suuliselt, kirjalikult või visuaalselt.  3. Teeb ja algatab koostööd nii ühiste eesmärkide saavutamise nimel kui ka erinevate eesmärkide korral, arvestades kõigi poolte vajaduste ja seisukohtadega.  4. Kasutab oma töös eesti keelt ja inglise keelt tasemel C1 (vt, Lisa 2 „Keelte oskustasemete kirjeldused“).  5. Kasutab arvutit tasemel " Vilunud kasutaja" (vt, Lisa 3 „Digipädevuste enesehindamise skaala“). |
| Kommentaarid: | Kommentaarid: |
| **Kohustuslikud kompetentsid** |  |
| **B.3.1. Patsiendi/kliendi füsioterapeutiline hindamine** | **B.3.1. Patsiendi/kliendi füsioterapeutiline hindamine** |
| Tegevusnäitajad  1. Füsioteraapia vajaduse välja selgitamiseks viib läbi patsiendist/kliendist lähtuva süstemaatilise füsioterapeutilise hindamise, kasutades selleks sobivaid enamlevinud tõenduspõhiseid hindamismeetodeid (nt vaatlus, anamneesi võtmine, funktsionaalsed testid) ja lähtudes RFK põhimõtetest, sh patsiendi/kliendi tegutsemis- ja osalusvõimest ning struktuuri- ja funktsioonitasandist.  2. Analüüsib patsiendi/kliendi hindamistulemusi; püstitab füsioterapeutilise diagnoosi, lähtudes hindamistulemustest.  3. Selgitab välja patsiendi põhiprobleemi(d) ja püstitab mõõdetava(d) ja selge(d) eesmärgi(d), lähtudes patsiendi/kliendi hindamistulemustest ja kaasates nimetatud protsessidesse aktiivselt patsienti/klienti ja/või tema tugivõrgustikku. | Tegevusnäitajad  1. Füsioteraapia vajaduse välja selgitamiseks viib läbi patsiendist/kliendist lähtuva süstemaatilise füsioterapeutilise hindamise, kasutades selleks sobivaid valdkonnaspetsiifilisi tõenduspõhiseid hindamismeetodeid (nt vaatlus, anamneesi võtmine, funktsionaalsed testid) ja lähtudes RFK põhimõttetest, sh patsiendi/kliendi tegutsemis- ja osalusvõimest ning struktuuri- ja funktsioonitasandist.  2. Analüüsib patsiendi/kliendi hindamistulemusi komplektselt ja seostatult; püstitab füsioterapeutilise diagnoosi, lähtudes hindamistulemustest.  3. Selgitab välja patsiendi/kliendi põhiprobleemi(d) ja püstitab mõõdetava(d) ja selge(d) eesmärgi(d), lähtudes patsiendi/kliendi hindamistulemustest ja kaasates nimetatud protsessidesse aktiivselt patsienti/klienti ja/või tema tugivõrgustikku. |
| Kommentaarid: | Kommentaarid: |
| **B.3.2. Füsioteraapia sh ennetustegevuse läbiviimine** | **B.3.2 Füsioteraapia sh ennetustegevuse läbiviimine** |
| Tegevusnäitajad  1. Valib ja rakendab enamlevinud tõenduspõhiseid füsioterapeutilisi sekkumisi, lähtudes patsiendi/kliendi hindamise tulemustest, tema individuaalsetest vajadustest ning teraapia eesmärkidest.  2. Juhindub oma töös koostatud füsioterapeutilisest tegevuskavast, lähtudes patsiendi/kliendi hindamistulemustest, igapäevaelu kontekstist ning teiste ravisse kaasatud spetsialistide tagasisidest ja tegevusest.  3. Analüüsib läbiviidavat teraapiat järjepidevalt ning teeb vajadusel vastavad korrektuurid, kasutades kliinilist mõtlemist ja holistilist lähenemist, rakendab sekkumisi sihipäraselt ja põhjendatult.  4. Hindab füsioterapeutilise sekkumise tulemuslikkust.  5. Soovitab ja vajadusel valib ning reguleerib abivahendi, lähtudes patsiendi/kliendi vajadustest; juhendab abivahendi korrektset eesmärgipärast kasutamist.  6. Koostab harjutus- ja treeningprogramme, nõustab ergonoomika alal, kujundab liikumisharjumusi, tõstab individuaalset ja kollektiivset teadlikkust ennetamaks tervisekaebuste kujunemist/ süvenemist. | Tegevusnäitajad  1. Valib ja rakendab valdkonnaspetsiifilisi kaasaegsetel teadmistel tuginevaid tõenduspõhiseid füsioterapeutilisi sekkumisi, lähtudes patsiendi/kliendi hindamise tulemustest, tema individuaalsetest vajadustest ning teraapia eesmärkidest.  2. Juhindub oma töös koostatud füsioterapeutilisest tegevuskavast lähtudes patsiendi/kliendi hindamistulemustest, igapäevaelu kontekstist ning teiste ravisse kaasatud spetsialistide tagasisidest ja tegevusest.  3. Analüüsib läbiviidavat teraapiat järjepidevalt ning teeb vajadusel vastavad korrektuurid, kasutades kliinilist mõtlemist ja holistilist lähenemist, rakendab sekkumisi sihipäraselt ja põhjendatult.  4. Hindab füsioterapeutilise sekkumise tulemuslikkust.  5. Soovitab ja vajadusel valib ning reguleerib abivahendi, lähtudes patsiendi/kliendi vajadustest ja valdkonnaspetsiifilistest teadmistest, juhendab abivahendi korrektset eesmärgipärast kasutamist.  6. Koostab harjutus- ja treeningprogramme, nõustab ergonoomika alal, kujundab liikumisharjumusi, tõstab individuaalset ja kollektiivset teadlikkust ennetamaks tervisekaebuste kujunemist/ süvenemist. |
| Kommentaarid: | Kommentaarid: |
| **B.3.3. Nõustamine ja juhendamine** | **B.3.3 Nõustamine ja juhendamine** |
| Tegevusnäitajad  1. Juhendab, motiveerib ja vajadusel nõustab patsienti/klienti ja tugivõrgustikku füsioteraapia valdkonnas, kasutades enamlevinud nõustamis- ja juhendamismetoodikaid.  2. Nõustab patsienti/klienti tervisekäitumise alal, lähtudes tervislike eluviiside põhitõdedest ja patsiendi/kliendi üldisest terviseseisundist; vajadusel suunab patsiendi/kliendi teiste spetsialistide poole.  3. Juhendab füsioterapeudi eriala üliõpilast ja/või kolleegi töösituatsioonis.  4. Juhendab vajadusel tööga seotud riskide osas kliente/patsiente ja/või kolleege. | Tegevusnäitajad  1. Juhendab, motiveerib ja vajadusel nõustab patsienti/klienti ja tugivõrgustikku, kasutades selleks kaasaegseid valdkonnaspetsiifilisi nõustamis- ja juhendamismetoodikaid ja arvestades patsiendi/kliendi sotsiaalset konteksti ja vajadusi.  2. Nõustab patsienti/klienti tervisekäitumise alal lähtudes biopsühhosotsiaalsetest põhitõdedest; vajadusel suunab patsiendi/kliendi teiste spetsialistide poole.  3. Juhendab füsioterapeudi eriala üliõpilast ja võimalusel kolleegi töösituatsioonis keerukate juhtumite korral.  4. Juhendab vajadusel tööga seotud riskide osas kliente/patsiente ja/või kolleege. |
| Kommentaarid: | Kommentaarid: |
|  | **B.3.4. Eriala arendamine** |
|  | Tegevusnäitajad  1. Osaleb teadus- ja arendustegevustes ja/või avaldab füsioteraapiaalaseid artikleid ja/või koostab erialaseid juhendeid ja/või juhendab ja/või retsenseerib üliõpilaste lõputöid ja/või teeb erialaseid ettekandeid ja/või viib läbi koolitusi, seminare ja infotunde.  2. Osaleb eriala puudutavate otsuste kujundamises võttes osa vastavate töörühmade ja komisjonide tööst, tehes ettepanekuid täiendusteks ja/või muudatusteks eriala reguleerivatesse seadustesse vm dokumentidesse ja/või teeb koostööd erialaliidu ja/või õppe- ja teadusasutustega ja/või teeb muud administratiivset füsioteraapiaalast tegevust (näiteks praktika juhendamine, osakonna, meeskonna või töörühma vms juhatamine). |
|  | Kommentaarid: |
| **Valitavad kompetentsid** | **Valitavad kompetentsid** |
|  | **B.3.5. Ettevõtlusega tegelemine** |
|  | Tegevusnäitajad  1. Hindab tegutsemise eesmärgist lähtuvalt ettevõtluse võimalusi ja valib talle sobiva ettevõtlusvormi. Korraldab ettevõtte tegevust, arvestades üldisi ja erialaspetsiifilisi ettevõtluse alaseid õigusakte ning lähtub ärieetikast.  2. Kujundab teenuste hinnad, lähtudes tegevuskuludest ja turusituatsioonist. Koostab ettevõtte eelarve, arvestades kulusid ja tulusid, jälgib eelarve täitmist. Organiseerib vajalike töö- ja kulumaterjalide hankimise ning haldab kliendibaasi, järgides õigusakte.  3. Korraldab personalijuhtimise osategevusi (sh töösuhte alustamisel ja lõpetamisel) koordineerides, mõjutades, ja suunates töötajaid püstitatud eesmärkide saavutamisele lähtudes laekunud tagasisidest.  4.Tagab ettevõtte infokanalites aja- ja asjakohase info kättesaadavuse, sh tagades isikuandmete kaitse.  5. Planeerib turundustegevused lähtudes ettevõtte kontseptsioonist.  6. Selgitab välja ettevõtte töötajate koolitusvajaduse ja korraldab koolitustel osalemise. |
|  | Kommentaarid: |
| **B.3.4 Füsioterapeut, tase 6 kutset läbiv kompetents** | **B.3.5 Füsioterapeut, tase 7 kutset läbiv kompetents** |
| Tegevusnäitajad  1. Annab vajadusel esmaabi.  2. Dokumenteerib oma töö nõuetekohases infosüsteemis kasutades korrektset erialast terminoloogiat.  3. Järgib füsioterapeudi eetikakoodeksit (vt, Lisa 1 „Füsioterapeudi eetikakoodeks“), lähtub oma töös kutsealaga seonduvatest õigusaktidest (sh isikuandmete kaitse seadus).  4. Orienteerub kaasaegses erialases teaduskirjanduses ja on kursis erialaste teadusuuringute tulemustega.  5. Järgib oma töös ohutus- ja hügieeninõudeid. | Tegevusnäitajad  1. Annab vajadusel esmaabi.  2. Dokumenteerib oma töö nõuetekohases infosüsteemis kasutades korrektset erialast terminoloogiat.  3. Järgib füsioterapeudi eetikakoodeksit (vt, Lisa 1 „Füsioterapeudi eetikakoodeks“), lähtub oma töös kutsealaga seonduvatest õigusaktidest (sh isikuandmete kaitse seadus).  4. Orienteerub kaasaegses erialases teaduskirjanduses ja on kursis erialaste teadusuuringute tulemustega.  5. Järgib oma töös ohutus- ja hügieeninõudeid.  6. Osaleb eriala arendavates tegevustes. |
| Kommentaarid: | Kommentaarid: |

**SPIKKER**

**Kutsealane ettevalmistus**

Siin on eesmärgiks kirjeldada, missuguse kõige sobivama ja üldlevinuma haridusliku tausta ja ettevalmistusega inimesed selles kutsestandardis kirjeldatud kutsel töötavad.

Kirjeldada tüüpilisi võimalusi kutsealase ettevalmistuse saamiseks: sobiv / tüüpiline haridustase, võimalus õppida töökohal, mitteformaalsel teel (kursused, koolitused) või iseseisvalt ning tuua välja erinevate võimaluste seosed.

Kui õigusaktidega on nõutav konkreetne haridustase või erialane haridus, tuleb see siia märkida. Kui on mingi teise taseme kutse omamise ja/või töökogemuse nõue, kirjutadagi selge nõudena sisse; või kui on nõutud nt töökogemus pärast õppe lõpetamist.

Kui mingi taseme kutse saamine eeldab eelmisel tasemel kutse olemasolu, kirjutada siia.

NB! läbivalt kõigi kutsete puhul vältida kindla aastate arvuga määratletud töökogemuse nõudmist.

Eriti hinnata sellise sõnastuse vajadust 5. ja 8. taseme kutsete puhul. Nt: Kutse saamiseks on nõutav ... (kutse nimetus) kutse tasemele vastav kutsealane töökogemus./ Kutse saamise eelduseks on käesolevas kutsestandardis kirjeldatud kompetentside rakendamise kogemus töises tegevuses. Kui nõuet ei ole, kirjeldada „pehmelt“: Tavaliselt on ...

**SPIKKER**

**Töökirjeldus**

1) Kirjeldada töö sisu ja eesmärki ... on töökogemusega spetsialist. – kui on nõutud töökogemus, tuua ka siin välja.

2) Määratleda töötaja iseseisvuse ja vastutuse ulatus – kas ta töötab juhendamisel, iseseisvalt või juhib teiste tegevust

3) Iseloomustada tööd suhtlemise vaatenurgast – kas töötaja töötab üksinda või meeskonnas ning kui palju eeldab töö suhtlemist kolleegide või klientidega

4) Vajadusel kirjeldada töökeskkond ja eripära, nt tööaeg (paindlik või fikseeritud, päeva- või öötöö, vahetustega töö, töötamine puhkepäevadel ja pühade ajal, hooajatöö, töö sõltuvus aastaaegadest), töötamine välitingimustes või ohtlikes oludes (nt kõrgustes, maa all, merel), töötamine sundasendis (nt ainult istudes, seistes, kõndides), kokkupuude tervistkahjustavate (sh allergiat tekitavate) faktoritega, mis võivad olla riskiteguriks töötaja tervisele (nt kemikaalid, toksilised ained, tolm, müra, vibratsioon, tavapärasest madalam või kõrgem temperatuur, järsk temperatuuride vaheldumine, kuumus, niiskus).

5) Vajadusel märkida töö tegemisel kasutatavad töövahendid (nt masinad, seadmed, käsitööriistad, tarkvara). 6) Nimetada kutseala kutsed ning võimalusel kirjeldada lühidalt erinevusi käesolevast kutsest.

**SPIKKER**

**Tööosa – tööprotsessi sisust tulenev terviklik tööülesannete grupp, mis omab arvestatavat iseseisvat väärtust tööturul või õppeprotsessis. Tööosa sisaldab kaks või enam selgelt eristuvat tööülesannet**

Tööosad sõnastada tegevusena -mine vormis, nt auto remontimine, müügi planeerimine, puittaimede istutamine, viljapuude ja marjapõõsaste hooldamine.

**Tööosad võivad olla:**

- Kohustuslikud tööosad

- Spetsialiseerumisega seotud tööosad - spetsialiseerumisega seotud tööosade sissetoomine on põhjendatud siis, kui kutse sees on välja kujunenud kindlad spetsaliseerumissuunad.

- Valitavad tööosad – valitavate osade sissetoomine on põhjendatud siis kui tegemist on laiapõhjalise, palju tööosi sisalduva kutsega, kuid selgelt väljajoonistuvaid spetsialiseerumise suundi ei ole. Laiapõhjalise kutse puhul ei pea töötaja tegelikus tööelus kõiki kompetentse valdama seetõttu on oluline anda võimalus teha valikuid, arvestada isiku soovide huvide ning karjääriplaanidega.